30/07/2013 | Administración LocalMunicipal
Noia
Rendas
Elevación a definitivo do acordo de modificación da Ordenanza núm.3 reguladora da taxa pola apertura e verificación de establecementos

1.-Transcorrido o prazo de exposición ao público do acordo provisional de modificación da Ordenanza número 3, reguladora da Taxa pola apertura e verificación de establecementos, adoptado polo Pleno da Corporación con data trinta e un de maio de dous mil trece, e non sendo presentado, dentro do mesmo, reclamación algunha, dito acordo, así como a ordenanza anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei das facendas Locais.2.-O acordo de modificación e o texto íntegra da referida Ordenanza publicarase no BOP e será de aplicación a partir do día seguinte ao mesmo.3.-De conformidade co disposto no artigo 19.1 do R. D. lexislativo 2/2004, contra o presente acordo as persoas lexitimadas poderán interpoñer o correspondente ecurso contencioso administrativo. En Noia, a 19 de Xullo de 2013 O alcalde Asdo. Rafael García Guerrero No uso das facultades concedidas polos artigos 133.2 e 142 da Constitución e 106 da lei 7/1985, do 3 de abril, reguladora das Bases de Réxime Local, este Concello establece a Taxa pola apertura e verificación de establecementos a que se refire o art.20.4. i do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, que se rexerá pola presente Ordenanza fiscal segundo o previsto no artigo 57 do devandito Real Decreto.1.- Constitúe o feito impoñible a actividade municipal, tanto técnica como administrativa, tendente a verificar se os establecementos industriais, comerciais ou análogos reúnen as condicións de tranquilidade, sanidade e salubridade e calquera outra esixida pola normativa aplicable.2.- Entenderase por establecemento industrial, mercantil ou análogo toda edificación habitable, aberta ou non ao público, que non se destine exclusivamente a vivenda e que: a) Se dedique ao exercicio dalgunha actividade empresarial fabril, artesán, da construcción, comercial e de servizos que estea suxeita ao Imposto sobre actividades económicas ou cando a licenza de actividade veña esixida polas normas do planeamento vixente ou demais normas sectoriais que resulten de aplicación. b) Complemente as actividades anteriores aínda que non se dedique ao seu exercicio, ou teña relación coas mesmas de forma que lle proporcionen beneficios ou aproveitamento, como no caso de sedes sociais, axencias, delegacións ou sucursais de entidades xurídicas, escritorios, oficinas, despachos ou estudios.3.- Entenderase que se realiza a actividade municipal que constitúe o feito impoñible da taxa, entre outros, nos seguintes casos: a) Cando se instale por primeira vez o establecemento b) O cambio ou ampliación de actividade sempre que, conforme a normativa sectorial ou municipal, implique necesidade de nova verificación das condicións sinaladas no número 1 deste artigo c) A ampliación do establecemento e calquera alteración que se leve a cabo neste e que afecte as condicións sinaladas no número 1 deste artigo, esixindo unha verificación destas. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei 58/2003, de 17 de decembro, Xeral Tributaria, titulares da actividade que se pretende desenvolver, ou, se é o caso, desenvolvida en calquera establecemento industrial, mercantil ou análogo.1.- Responderán solidariamente das débedas as persoas ou entidades ás que se refire o artigo 42 da Lei 58/2003, de 17 de decembro, Xeral Tributaria 2.- Serán responsables subsidiarios as persoas ou entidades ás que se refire o artigo 43 da Lei 58/2003, de 17 de decembro, Xeral Tributaria. Constitúe a base impoñible da presente taxa a cota mínima do Imposto de Actividades Económicas. Non se concederá exención ou bonificación algunha na taxa regulada pola presente Ordenanza fiscal.1.- A cota tributaria será a resultante sobre a cota mínima do Imposto sobre actividades económica os coeficientes que correspondan, segundo o previsto no apartado seguinte: Non serán aplicables outros beneficios fiscais que os expresamente previstos en normas con rango de lei ou os derivados da aplicación de Tratados Internacionais.1.- A taxa devengase e nace a obriga de contribuír ao se iniciar a actividade municipal que constitúe o feito impoñible. Para estes efectos, entenderase iniciada dita actividade na data de presentación da solicitude de licenza de apertura, ou na data de presentación dunha comunicación previa ou declaración responsable cando se trate de actividades non suxeitas á autorización ou control previo.2.- De desenvolverse a actividade sen licenza previa ou sen a presentación de comunicación previa ou declaración responsable, a taxa devengase ao iniciarse a actividade municipal para determinar se o establecemento reúne as condicións esixibles, con independencia da iniciación do procedemento administrativo que se instrúa para autorizar a actividade ou resolver o peche do local.3.- As persoas interesadas no desenvolvemento de actividades nun establecemento industrial, comercial ou análogo deberán presentar no Concello a solicitude de licenza, a comunicación previa ou a declaración responsable nos impresos habilitados ao efecto pola administración municipal, especificando a actividade ou actividades que se pretendan desenvolver no local e abonando a autoliquidación pertinente nas entidades bancarias debidamente acreditadas, o que se deberá acreditar no intre de presentala solicitude.2.- Se despois de efectuar a solicitude de licenza de apertura, ou presentada a comunicación previa ou a declaración responsable se varía ou amplía a actividade do local, se alteran as condicións proxectadas ou se ampla o local, estas modificacións deberán comunicarse á administración municipal, coas mesmas características que no apartado anterior.4.- Se no proceso de comprobación que realicen os servizos técnicos se detecta que a actividade que se pretende desenvolver non corresponde coa solicitude de licenza, comunicación previa ou declaración responsable, o interesado, de ser o caso, practicará a liquidación complementaria que proceda. Para todo o relativo á cualificación de infraccións tributarias e a imposición das sancións correspondentes, rexerá o disposto no artigo 178 e seguintes da Lei 58/2003, de 17 de decembro, xeral tributaria. A presente Ordenanza entrará en vigor o día seguinte a súa publicación, permanecendo en vigor ata que se acorde a súa derrogación ou modificación.